ಎರಡು-ಹಂತದ, ರೇಖೀಯವಲ್ಲದ ವಿದ್ಯುತ್‌‌ ಸಂಸ್ಕರಣೆ ಮತ್ತು ಒಗ್ಗಿಸುವಿಕೆಯು ಬೋಸ್‌ ಕಾರ್ಪೊರೇಷನ್‌ನಲ್ಲಿ ನಡೆಯುತ್ತಿರುವ ಸಂಶೋಧನೆ ಹಾಗೂ ಅಭಿವೃದ್ಧಿಯ ಮತ್ತೊಂದು ಕ್ಷೇತ್ರವಾಗಿದೆ. ಅಮರ್‌‌ ಬೋಸ್‌ಗೆ ಹಾಗೂ ಬೋಸ್‌ನ ಇತರ ಎಂಜಿನಿಯರುಗಳಿಗೆ ಹಲವಾರು ಆರಂಭಿಕ ಸ್ವಾಮ್ಯದ ಸನ್ನದುಗಳು (ಪೇಟೆಂಟುಗಳು) ನೀಡಲ್ಪಟ್ಟಿವೆ ಮತ್ತು 20 ವರ್ಷಗಳಿಗೂ ಹೆಚ್ಚಿನ ಸಂಶೋಧನೆಯ ನಂತರ 2004ರಲ್ಲಿ ಕಂಪನಿಯು ಪ್ರಕಟಿಸಿದ ನಾವೀನ್ಯಕಾರಕ ಯೋಜನೆಯೊಂದರಲ್ಲಿನ ಪ್ರಮುಖ ಅಂಶಗಳ ಪೈಕಿ ಈ ತಂತ್ರಜ್ಞಾನವು ಒಂದೆನಿಸಿಕೊಂಡಿದೆ. ಇಂದು ಸಾಮಾನ್ಯವಾಗಿ ಕಂಡುಬರುವ ಹೈಡ್ರಾಲಿಕ್ಸ್‌‌ ತತ್ತ್ವಗಳಿಗೆ ಬದಲಿಗೆ ವಿದ್ಯುತ್ಕಾಂತೀಯ ತತ್ತ್ವಗಳನ್ನು ಬಳಸಿಕೊಳ್ಳುವ ಒಂದು ಮೋಟಾರು ವಾಹನದ ಅಕ್ಷಾಧಾರ ವ್ಯವಸ್ಥೆ ಇದಾಗಿದೆ. ರಸ್ತೆಯ ಮೇಲೆ ಕಂಡುಬರುವ ಅಸಮವಾಗಿರುವ ರಸ್ತೆ ಉಬ್ಬುಗಳು ಅಥವಾ ಗುಂಡಿಗಳಿಗೆ ಪ್ರತಿಕ್ರಿಯೆಯಾಗಿ, ಮೋಟಾರು ವಾಹನವೊಂದರ ಚಕ್ರಗಳನ್ನು ಎತ್ತರಿಸಲು ಅಥವಾ ತಗ್ಗಿಸಲು ವಿದ್ಯುತ್ಕಾಂತೀಯ ರೇಖೀಯ ಮೋಟಾರುಗಳನ್ನು ಈ ವ್ಯವಸ್ಥೆಯು ಬಳಸುತ್ತದೆ. ಒಂದು ರಸ್ತೆ ಉಬ್ಬನ್ನು ಸಮೀಪಿಸುತ್ತಿರುವಾಗ ಕೆಲವೇ ಸೆಕೆಂಡುಗಳೊಳಗೆ ಚಕ್ರಗಳು ಎತ್ತಲ್ಪಡುತ್ತವೆ, ಅಥವಾ ಗುಂಡಿಯು ಎದುರಾದಾಗ ಅದರೊಳಗೆ ವಿಸ್ತರಿಸಲ್ಪಡುತ್ತವೆ; ಇದರಿಂದಾಗಿ ವಾಹನದ ಸ್ಥಿರತೆಯನ್ನು ಕಾಯ್ದುಕೊಂಡಂತಾಗುತ್ತದೆ. ಈ ತಂತ್ರಜ್ಞಾನವು ಸ್ಪೀಕರ್‌ಗಳು ಹಾಗೂ ಇಯರ್‌ಫೋನುಗಳಿಗೆ ಸಂಬಂಧಿಸಿದಂತೆ ಬೋಸ್‌ ಕಂಪನಿಯು ಸಾದರಪಡಿಸಿರುವ ಗದ್ದಲ ತಗ್ಗಿಸುವ ಸಕ್ರಿಯ ತಂತ್ರಜ್ಞಾನದ ಮತ್ತೊಂದು ಅನ್ವಯಿಕೆಯಾಗಿದೆ. ಇದರ ನೆರವಿನಿಂದ ರಸ್ತೆಯ ಏರುಪೇರನ್ನು ಗ್ರಹಿಸಲಾಗುತ್ತದೆ, ಮತ್ತು ಹೆಚ್ಚಿನಂಶ ಒಂದು ಧ್ವನಿ ತರಂಗದ ರೀತಿಯಲ್ಲಿ ಅದನ್ನು ಸಂಸ್ಕರಿಸಲಾಗುತ್ತದೆ. ಇದರ ಪರಿಣಾಮವಾಗಿ ರದ್ದಿಯಾತಿಯ ತರಂಗವೊಂದು ಸೃಷ್ಟಿಯಾಗಿ, ಅದು ರೇಖೀಯ ಮೋಟಾರುಗಳ ಮೂಲಕ ಚಕ್ರಗಳಿಗೆ ಪ್ರಯೋಗಿಸಲ್ಪಡುತ್ತದೆ. 2009ರ ವೇಳೆಗೆ ಈ ವ್ಯವಸ್ಥೆಯು ಉನ್ನತ-ವರ್ಗದ ಐಷಾರಾಮಿ ಕಾರುಗಳಲ್ಲಿ ವಾಣಿಜ್ಯ ಸ್ವರೂಪದಲ್ಲಿ ಲಭ್ಯವಾಗಬೇಕು ಎಂಬುದು ಅಮರ್‌‌ ಬೋಸ್‌ ನಿರೀಕ್ಷೆಯಾಗಿದೆ. ಫ್ರೆಂಚ್‌ ಸಂದರ್ಶನವೊಂದರಲ್ಲಿ ಒಂದು ತಡೆಗೋಡೆಯ ಮೇಲಿನಿಂದ ಕಾರು ಹಾರುವುದನ್ನೂ ಸಹ ಬೋಸ್‌ ತೋರಿಸಿದ್ದಾನೆ. ಸರಿಸುಮಾರು ಮೂರು ದಶಕಗಳ ನಂತರ, ಮತ್ತು 100 ದಶಲಕ್ಷ $ನಷ್ಟು ಮೌಲ್ಯದ ಅಭಿವೃದ್ಧಿಯನ್ನು ಕೈಗೊಂಡ ನಂತರವೂ ಈ ವ್ಯವಸ್ಥೆಯು "ಉನ್ನತ ವೆಚ್ಚ"ವನ್ನು ಹೊಂದಿದ್ದು ಭಾರಿಯಾಗಿದೆ ಎಂದು ಬೋಸ್‌ ಹೇಳುತ್ತಾನೆ.

ತಂಪು ಬೆಸುಗೆ ಸಂಶೋಧನೆ
ಮೋಟಾರು ವಾಹನಗಳ ಅಕ್ಷಾಧಾರ ವ್ಯವಸ್ಥೆ
ಬೋಸ್‌ ಮಳಿಗೆಗಳು
ಸಂಶೋಧನೆಯ ಇತಿಹಾಸ